ΕΛΛΗΝΙΚΗ ΔΗΜΟΚΡΑΤΙΑ 





ΠΕΡΙΦΕΡΕΙΑ ΘΕΣΣΑΛΙΑΣ 



                         
Π.Ε. ΛΑΡΙΣΑΣ






        
ΔΗΜΟΣ ΤΕΜΠΩΝ

Α Π Ο Σ Π Α Σ Μ Α

Από το αριθ. 8/2017 πρακτικό συνεδρίασης Δ.Σ. Δήμου Τεμπών


Σήμερα στις 13 του μήνα Ιουλίου του έτους 2017 ημέρα Πέμπτη και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 5454/07-07-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 22 )

	1.Τσέτσιλας Δημήτριος * έφυγε πριν ξεκινήσει η συζήτηση των θεμάτων της  Η.Δ.
	
	13. Γκατζόγιας Παναγιώτης

	2.Τσάτσαρης Χρήστος
	
	14. Βλάγκας Ιωάννης

	3. Έξαρχος Γεώργιος
	
	15. Μανώλης Γεώργιος

	4. Αργυρίου ιωάννης
	
	16. Κυρίτσης Γεώργιος

	5. Νταφούλης Κων/νος
	
	17. Τσιαπλές θωμάς

	6. Ζάχος Βασίλειος
	
	18. Νικολάου Γεώργιος * έφυγε πριν τη  συζήτηση του 3ου  θέματος  Ε. Η.Δ.

	7. Τσιόπα-Λύτρα Γεωργία
	
	19. Καραναστάσης Αθανάσιος

	8. Διψάνας Αχιλλεύς * έφυγε πριν τη  συζήτηση του 3ου  θέματος  Ε. Η.Δ.
	
	20. Μαϊμάρης Δημήτριος * έφυγε πριν τη  συζήτηση του 3ου  θέματος  Ε. Η.Δ.

	9. Πανάγου Ελευθερία
	
	21. Τζέκας Θωμάς

	10. Καρατέγος Μιχάλης
	
	22. Μπίκας Χρήστος

	11. Σαϊτης Αστέριος
	
	23. ---

	12. Τσεργάς Κων/νος
	
	24.---- 


Α Π Ο Ν Τ Ε Σ  ( 5 )

	1. Τσούγιας Χρήστος
	
	4. Κακαγιάννης Χρήστος

	2. Ζησάκη Ξανθή  
	
	5. Ντόντος Γεώργιος 

	3. Μπουζέκης Ευθύμιος
	
	Αν και νόμιμα κληθέντες



Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.


Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων, Καλότυχος Γ., Μιχαλάκης Σωτ., Ζαφείρης Κ., Καραπάνου-Μαγαλιού Άννα, Μπίκας Ι., καθώς και οι  εκπρόσωποι Τοπικών Κοινοτήτων  Λαγούρος Ι., Μήτσιου Ι., Σουκοβέλου Π.


Ο  Πρόεδρος   του δημοτικού συμβουλίου κ. Καρατέγος  ύστερα από την διαπίστωση ύπαρξης απαρτίας  και αφού πρώτα ομόφωνα συμφώνησαν για την συζήτηση των εκτός  ημερήσιας διάταξης θεμάτων, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση.  

ΘΕΜΑ (12ο) «Περί κοπής δέντρων στη Δημοτική Κοινότητα Συκουρίου» 
Αριθμός   Απόφασης ( 125)

Το θέμα εισηγήθηκε ο αντιδήμαρχος κ. Σαϊτης Αστέριος.


Η Επιτροπή κοπής δέντρων  του Δήμου μας έστειλε την παρακάτω γνωμοδότηση:

……………………………………………………………………………………………………………………………………..………………………..

ΔΗΜΟΣ ΤΕΜΠΩΝ

ΕΠΙΤΡΟΠΗ ΚΟΠΗΣ ΔΕΝΔΡΩΝ

ΘΕΜΑ: Γνωμοδότηση προς το Τμήμα Περιβάλλοντος, Πρασίνου και Καθαριότητας, σχετικά με την κοπή δένδρων στην Δημοτική Κοινότητα Συκουρίου.

 Σύμφωνα με:

   -Με την αριθ. 1563/2015 απόφαση Δημάρχου με την οποία οριστήκαμε μέλη στην επιτροπή γνωμοδότησης.

 Το γεγονός ότι:

Μας διαβιβάστηκαν τα:

α) υπ αριθ. 1993/14-03-2017 αίτημα από το Τμήμα Περιβάλλοντος πρασίνου και καθαριότητας του Δήμου για παροχή σχετικής γνωμοδότησης.

β) υπ αριθ. 1934/14-3-2017 αίτημα από το Τμήμα Περιβάλλοντος πρασίνου και καθαριότητας του Δήμου για παροχή σχετικής γνωμοδότησης.


Σήμερα 05/04/2017 μεταβήκαμε στην Δημοτική Κοινότητα Συκουρίου και κάναμε αυτοψία σε δύο δένδρα, α) σε ένα Πεύκο στην πλατεία Θέμιδος και β) σε έναν πλάτανο έμπροσθεν της οικίας Κας Ντίνα Ευθυμίας, για τα οποία διαπιστώσαμε τα εξής :

1. Το δένδρο πεύκο στην πλατεία θέμιδος με τις ρίζες του έχει ανασηκώσει μέρος του πλακόστρωτου της πλατείας αλλά και του παρακείμενου πεζοδρομίου.

2. Το δένδρο πλάτανος έμπροσθεν της οικίας κας Ντίνα Ευθυμίας, λόγω της φυσιολογίας του, της μεγάλης ηλικίας του, έχει αναπτύξει εκτεταμένο ριζικό σύστημα με αποτέλεσμα μέρος αυτού να έχει εισχωρήσει στον υπόγειο χώρο της οικίας. 

Μετά από διαβούλευση τα μέλη της Επιτροπής καταλήγουμε στα παρακάτω:


Τα δύο μέλη της Επιτροπής ο Αντιδήμαρχος Κος Σαϊτης Αστέριος και η μηχανικός      Κα Μπαρμπούτη Βασιλική εξέφρασαν την άποψή τους ότι τα δύο παραπάνω δέντρα χρήζουν εκρίζωσης, κοπής και απομάκρυνσης,  γιατί οι βλάβες που προκαλούν  είναι πολύ μεγάλες  στο ήδη δομημένο περιβάλλον και ειδικά το πεύκο στην πλατεία θέμιδος καθιστά πολύ  επικίνδυνη την διάβαση των πεζών και ο δε πλάτανος  στην οικία της κας Ντίνα Ευθυμίας προκαλεί μεγάλη υγρασία και διάβρωση στον υπόγειο χώρο της ανωτέρω οικίας


Το ένα μέλος της Επιτροπής Κος Μπετχαβές Σπύρος εξέφρασε άποψη μόνον για την φυτοϋγειονομική κατάσταση των δένδρων τα οποία κρίνει ότι είναι σε άριστη κατάσταση. Κοπή και εκρίζωση πραγματοποιείται μόνο σε περιπτώσεις δέντρων προσβεβλημένων από μυκητολογικές, εντομολογικές ή άλλες σοβαρές προσβολές.


 Ως εκ τούτου κατά πλειοψηφία δύο (2) προς ένα (1) γνωμοδοτούμε προς το Τμήμα Περιβάλλοντος και πρασίνου για εκρίζωση των δύο ανωτέρων δένδρων λόγω επικινδυνότητας.

Μακρυχώρι   05/ 04 /2017

Τα μέλη

Σαϊτης  Αστέριος   Αντιδήμαρχος

Μπαρμπούτη Βασιλική  Μηχανικός ΤΕ

Μπετχαβές Σπύρος Γεωπόνος Π.Ε.

……………………………………………………………………………………………………………….……………………………………

Κατόπιν των ανωτέρω  ΕΙΣΗΓΟΥΜΑΣΤΕ την εκρίζωση των δύο δένδρων, λόγω επικινδυνότητας.


Και κάλεσε το Δ.Σ. ν’ αποφασίσει σχετικά
Καλότυχος Γ. Πρόεδρος Δ.Κ. Συκουρίου: να είναι απόφαση των τοπικών συμβουλίων η κοπή των δέντρων.
Νταφούλης: Διαφωνώ με οποιαδήποτε κοπή δέντρων. Το δέντρο (πλάτανος) προϋπήρχε του σπιτιού. Προτείνω να γίνει μια Επιτροπή και να καταγραφούν όλα τα δέντρα.
Αργυρίου: γιατί να κοπεί ο πλάτανος; Υπάρχει πρόβλημα στατικότητας στο σπίτι; Διαφωνώ


Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, την εισήγηση του Αντιδημάρχου, τις αριθ. 2 & 3/2017 ομόφωνες αποφάσεις του Τ.Σ. Συκουρίου  και  μετά από διαλογική συζήτηση. [Μειοψήφησαν οι κ.κ. Νταφούλης, Μπίκας & Αργυρίου]
Αποφασίζει  Κατά πλειοψηφία

Την εκρίζωση των δύο δένδρων: α) ένα Πεύκο στην πλατεία Θέμιδος και β) έναν πλάτανο έμπροσθεν της οικίας κας Ντίνα Ευθυμίας,  λόγω επικινδυνότητας, σύμφωνα και με το πόρισμα της επιτροπής.

Η παρούσα απόφαση έλαβε τον αριθμό 125/2017
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

              (υπογραφή) 





             (υπογραφές)

Πιστό αντίγραφο

O Πρόεδρος Δ.Σ.
Καρατέγος Μιχ.
